62020CO0521_INF
Определение на Съда (шести състав) от 7 април 2022 г. —J.P.
(Дело C‑521/20) (
1
)
„Преюдициално запитване — Член 53, параграф 2 от Процедурния правилник на Съда — Директива 1999/62/ЕО — Заплащане на такси от тежкотоварни автомобили за използване на определени инфраструктури — Пътни такси — Незаплащане — Санкции — Харта на основните права на Европейския съюз — Член 50 — Принцип ne bis in idem — Член 94, буква в) от Процедурния правилник — Липса на достатъчно сведения — Липса на връзка между исканото тълкуване на правото на Съюза и действителността или предмета на спора в главното производство — Явна недопустимост“
Преюдициални въпроси — Компетентност на Съда — Граници — Явно ирелевантни въпроси и хипотетични въпроси, поставени при условия, изключващи ползата от отговор — Налагане на административна имуществена санкция за неплащането на пътната такса за използването на автомагистрална отсечка от тежкотоварно превозно средство — Последващо налагане на други имуществени санкции за идентични нарушения, извършени на други дати — Липса на връзка между исканото тълкуване на правото на Съюза и действителността или предмета на спора в главното производство — Явна недопустимост
(член 267 ДФЕС; член 50 от Хартата на основните права на Европейския съюз; Директива 1999/62 на Европейския парламент и на Съвета, изменена с Директива 2011/76)
(вж. т. 17—18, 21—26 и диспозитива)
Диспозитив
Преюдициалното запитване, отправено от Landesverwaltungsgericht Oberösterreich (Областен административен съд Горна Австрия, Австрия) с акт от 15 октомври 2020 г., е явно недопустимо.
(
1
)	ОВ C 35, 1.2.2021 г.